ПАНТЕЛИЈА ДАКИЋ

(1946–2017)

А

кадемик проф. др Пантелија Дакићрођен је 20. септембра 1946. у се­лу Подгорија код Мрко­­њић Града. Средњу школу завршио је у Јајцу. Дип­ло­мирао је 1972. на Машинском факул­­тету у Сарајеву. На Факул­те­ту стро­јар­­­ства и бродоградње у Загребу маги­стрирао је 1977. одбраном рада *Ана*­*лиза проблема урезивања навоја на аутоматима у навртке димензија од М8 до М30*. На истом факул­тету, 1981. године, одбранио је докторску дисер­та­цију *Оптимизација процеса урезивања навоја на ауто­матима у навртке материјала домаће про*­*из­вод*­­*ње*. На Економ­ском инс­ти­туту у Бео­гра­ду 1988. завр­шио је школу за ме­­наџере. Као Фул­брај­тов сти­пендиста, про­­вео је школску 1990/91. на пост­док­тор­ским студијама у САД на Massachusetts In­sti­tute of Tehnology, гдје је спе­ци­јализирао на про­бле­­­ма­ти­ци ласера и ласерске техно­ло­гије.

По завршетку основних студија запослио се у Фабрици вијака у Мрко­њић Граду (која је пословала у саставу Рударско-металуршког комбината из Зе­ни­це). Радио је као директор у Фабрици сигналних уређаја у Лак­ташима (1977–1979), а потом је прешао у предузеће „Руди Чајавец”, у Бањој Луци, гдје је радио као раз­вој­ни инжењер, а касније као руководилац Истра­жи­вач­ко-ра­звојног центра (1983–1989) и генерални директор Радне орга­ни­зације „Електромеханика” (1983–1989). Са чла­новима тима, учествовао је у изради више од 100 разних пројеката, од који је пре­ко 60 преточено у нове про­изводе који су касније чинили ос­нов­ни производни асортиман „Електро­ме­ха­нике”. У Са­вез­ном комитету за тех­но­логије (при Савезном извршном ви­је­ћу Југо­сла­­вије) биран је 1984. за екс­пер­та за оцјену и ре­цензију про­је­ката из под­руч­ја аутоматизације и обраде ма­теријала.

На Машинском факултету у Сарајеву би­ран је 1974. за асис­тента, а за ви­шег асистента 1978. на Машинском факултету у Бањој Луци. На факул­тету стројарства и бродоградње у Загребу биран је у звање доцента 1981. и ван­редног про­фе­сора 1988. го­дине. Од 1989. радио је као професор на Војно­тех­ни­чком факултету у Загребу, а у октобру 1991. прешао је на Универзитет Вој­­ске Југославије, гдје је на Војнотеничкој академији у Београду 1993. иза­бран за редовног професора.

Од 2003. до 2007. био је генерални директор „Електропривреде Републике Српске”. У том периоду добио је признања: „Ме­на­џе­ргодине у РС” (2004), „Нај­­­ме­на­џе­р деценије у Босни и Херцеговини” (2005), „Нај­менаџер за Југо­источну Европу” (2006) и „Нај­ме­на­џе­р за Ју­гоисточну и Средњу Европу” (2007). Добитник је и бројних других признања и награда.

Предавао је на Машинском факултету у Бањој Луци у звању редовног про­фесора. За дописног члана Академије наука и умјетности Републике Срп­ске у радном саставу изабран је 5. септембра 2008, а за редовног члана 6. де­цем­бра 2013. године.

Као аутор или коаутор, објавио је преко 150 на­учних и струч­них радова у до­ма­ћим и међународним зборницима и ча­сописима. Аутор је де­вет књига (че­тири универзитетска уџбеника, двије стручне мо­но­гра­фије и три књиге белетристике).

Био је дугогодишњи предсједник Шаховског савеза Републике Српске.

Академик Пантелија Дакић преминуо је 11. маја 2017. у Бањој Луци.